BJC วิ่งต่อ 3% โบรกชูเป้า 40.80 บ. ชี้ BigC ฟื้นแกร่ง-รายได้ค่าเช่าเพิ่ม
BJC บวกต่อ 3% ลุ้นกำไรไตรมาส 4/65 ฟื้นตัวแกร่งจากไตรมาส 3/65 รับการฟื้นตัวของ BigC และการฟื้นตัวของรายได้ค่าเช่า ฟากโบรกชูเป้า 40.80 บ.
BJC บวกต่อ 3% ลุ้นกำไรไตรมาส 4/65 ฟื้นตัวแกร่งจากไตรมาส 3/65 รับการฟื้นตัวของ BigC และการฟื้นตัวของรายได้ค่าเช่า ฟากโบรกชูเป้า 40.80 บ.
26 ม.ค. 2566

ผู้สื่อข่าวรายงานว่า วันนี้ (26 ม.ค.66) ราคาหุ้น บริษัท เบอร์ลี่ ยุคเกอร์ จำกัด (มหาชน) หรือ BJC ณ เวลา 10:05 น. อยู่ที่ระดับ 38.25 บาท บวก 1 บาท หรือ 2.68% สูงสุดที่ระดับ 39.25 บาท ต่ำสุดที่ระดับ 38 บาท ด้วยมูลค่าการซื้อขาย 255.53 ล้านบาท

ด้าน บล.กสิกรไทย ประเมินราคาพื้นฐานที่ 40.8 บาท จาก Valuation ที่ไม่แพง และเข้าช่วงไฮซีซันของการขายในไตรมาส 4/65 ขณะที่กำไรแตะระดับต่ำสุดแล้ว
โดยคาดกำหนดรายงานงบไตรมาส 4/65 ในวันที่ 22 ก.พ.66 จะมีกำไรจะอยู่ที่ 1.6 พันล้านบาท เพิ่มขึ้น 18% จากปีก่อน และ 75% จากไตรมาสก่อน จากการฟื้นตัวอย่างแข็งแกร่งของ BigC และการฟื้นตัวของรายได้ค่าเช่าจากส่วนลดค่าเช่าที่ลดลง (&lt;2%) และอัตราการเช่าพื้นที่ที่เพิ่มขึ้น (ประมาณ 89%) ขณะที่การเติบโตของยอดขายจากสาขาเดิม (SSSG) งวดไตรมาส 4/65 พลิกเป็นบวกที่ 2%